На основу чланa 8. Закона о буџету Републике Србије за 2024. годину („Службени гласник РС”, број 92/23) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ИЗМЕНИ И ДОПУНИ УРЕДБЕ О УТВРЂИВАЊУ ПРОГРАМА ПОДРШКЕ РЕГИОНАЛНОМ РАЗВОЈУ И РАЗВОЈУ ПРЕДУЗЕТНИШТВА КОЈИ СЕ РЕАЛИЗУЈЕ КРОЗ СТАНДАРДИЗОВАНИ СЕТ УСЛУГА КОЈИ СПРОВОДЕ АКРЕДИТОВАНЕ РЕГИОНАЛНЕ РАЗВОЈНЕ АГЕНЦИЈЕ У 2024. ГОДИНИ

Члан 1.

У Уредби о утврђивању Програма подршке регионалном развоју и развоју предузетништва који се реализује кроз стандардизовани сет услуга који спроводе акредитоване регионалне развојне агенције у 2024. години („Службени гласник РС”, број 14/24), у глави IV. Намена средстава, тачки 2. Стандардизовани сет услуга пружања помоћи МСПП, подтачки 4) Саветодавне услуге, у ставу 8. после речи: „за саветодавне услуге из става 1.” речи: „тачка 2) овог одељка” замењују се речима: „тачка 3) овог одељка”.

У подтачки 6) Tеренска контрола после става 9. додаје се став 10. који гласи:

„Уколико се сумираним годишњим извештајем Фонда о реализацији Програма подршке акредитованим регионалним развојним агенцијама у 2023. години утврди да за све спроведене претходне теренске контроле и теренске контроле није било могуће извршити исплату због недостатка средстава, исплата спроведених, а неисплаћених претходних теренских контрола и теренских контрола, у износима предвиђеним Програмом подршке акредитованим регионалним развојним агенцијама у 2023. години, може да се изврши из средстава предвиђених за услуге теренске контроле које се спроводе преко Фонда у оквиру програма за ову годину.”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-2408/2024

У Београду, 20. марта 2024. године

В Л А Д А

|  |  |
| --- | --- |
|  | ПРВИ ПОТПРЕДСЕДНИК ВЛАДЕ  Ивица Дачић,с.р. |